Δεν φαίνεται να υπάρχει κάποιος επίσημος οδηγός από κρατικό οργανισμό υγείας που να συνιστά τρόπους απολύμανσης για μία μάσκα N95/FFP2. Όμως υπάρχουν κάποιες πρόσφατες επιστημονικές έρευνες που έδειξαν ότι μία μάσκα N95 μπορεί να απολυμανθεί με διάφορους τρόπους (UV, αιθανόλη >=70% και υπεροξείδιο του υδρογόνου σε ειδικούς θαλάμους), αλλά δεν έχει ακόμα αποδειχθεί η αποτελεσματικότητα και για πόσες χρήσεις αντέχει μία μάσκα που έχει απολυμανθεί. Οπότε -μέχρι στιγμής- είναι κάτι που προτείνεται μόνο σε περιπτώσεις ανάγκης. H 3M (μία από τις πιο μεγάλες εταιρίες κατασκευής προστατευτικού υλικού) έχει δημιουργήσει ένα pdf που εξηγεί τι συμπεράσματα έχει βγάλει από τεστ που έχει διενεργήσει όλο αυτό το διάστημα. Συνοπτικά, δεν συνιστά απολύμανση σε φούρνο μικροκυμάτων, ατμό ή μέθοδο που έχει υψηλή θερμοκρασία σε ξερό περιβάλλον γιατί αλλοιώνεται το φίλτρο ή άλλα υλικά της μάσκας. Σύμφωνα με την 3Μ, οι μέθοδοι που φαίνεται να έχουν αποτελεσματικότητα χωρίς να αλλοιώνεται η αποτελεσματικότητα της μάσκας Ν95 είναι οι ειδικοί θάλαμοι απολύμανσης με υπεροξείδιο του υδρογόνου ή υπεριώδη ακτινοβολία και η απολύμανση με ζέστη με ελεγχόμενη υγρασία (65+-5 βαθμοί Κελσίου και 50 έως 80% υγρασία για 30 λεπτά). Περισσότερα μπορείτε να διαβάσετε στο ενημερωτικό της 3Μ.